Teine film algab sealt, kus esimene lõppefs: Bella (Kristen Stewart) ja Edward (Robert Pattinson) on õnnelikult armunud ja tähistavad tüdruku sünnipäeva. Juhuslik verepiisk ajab aga Edwardi perekonna hulluks ja ta otsustab tüdruku kaitsmiseks linnast põgeneda. Peale kuid norutamist leiab Bella lohutust indiaanlasest sõbra Jacobi (Taylor Lautner) juures, kes aga lähemal vaatusel osutub  libahundiks. Bella üritab küll libahuntidega sõbrustades oma vampiirsõpru unustada, kuid armastus Edwardi vastu on liiga tugev ja nii jookseb ta oma armastatut päästma, kui kuuleb et too plaanib enesetappu.